b'\n_START_ARTICLE_\nGabriel Sch\xc3\xbcrrer\n_START_SECTION_\nBiografia\n_START_PARAGRAPH_\nVa n\xc3\xa9ixer a Rafaela (Santa Fe), el 16 d\'agost de 1971. \xc3\x89s el major de tres germans (Alejandro Sch\xc3\xbcrrer i Soledad Sch\xc3\xbcrrer). Va comen\xc3\xa7ar en l\'equip de la seva ciutat natal, l\'Atl\xc3\xa9tico de Rafaela, passant l\'any 1990 a Lan\xc3\xbas amb el qual va debutar en la Primera Divisi\xc3\xb3 Argentina. En l\'equip "granate" va romandre 6 temporades jugant 193 partits i marcant 22 gols._NEWLINE_El 1996 passa a jugar La Lliga d\'Espanya, al fitxar pel Racing de Santander en el qual va estar 2 temporades durant les quals va jugar 68 partits de lliga marcant 4 gols. El seu bon fer li duu l\'any 1998 al Deportivo de La Corunya, en el qual tamb\xc3\xa9 va romandre 2 temporades, jugant 47 partits i marcant 3 gols. En la seva segona temporada a La Corunya el Depor va assolir el campionat de lliga._NEWLINE_En l\'any 2000 va fitxar per la UD Las Palmas tamb\xc3\xa9 de la Primera divisi\xc3\xb3 espanyola, equip amb el qual va jugar altres dues temporades, amb un total de 64 partits i 4 gols. El descens del seu equip el va dur fins a Sant Sebasti\xc3\xa0 l\'any 2002, al fitxar per la Reial Societat. En la seva primera temporada en la Reial, va jugar 23 partits sense marcar tants, assolint un meritori subcampionat amb l\'equip donostiarra. En la seva segona temporada va jugar 33 partits i va marcar un gol en lliga i 7 partits i un gol en la Lliga de Campions._NEWLINE_En la Reial Societat va finalitzar la seva primera etapa a Espanya, ja que el 2004 va fitxar per l\'Olympiakos FC grec amb el qual tamb\xc3\xa9 va disputar la Lliga de Campions (jugant 6 i marcant un gol). En la seva primera temporada a Gr\xc3\xa8cia va assolir el "doblet", i en la segona el t\xc3\xadtol de lliga._NEWLINE_En 2006 va tornar al futbol espanyol, fitxant pel M\xc3\xa0laga CF, rec\xc3\xa9n descendit a la Segona divisi\xc3\xb3._NEWLINE_Actualment es troba treballant amb les inferiors del Club Atl\xc3\xa9tico Lan\xc3\xbas.\n_START_SECTION_\nSelecci\xc3\xb3\n_START_PARAGRAPH_\nHa estat internacional amb la selecci\xc3\xb3 de futbol de l\'Argentina en 14 ocasions. Va participar amb la seva selecci\xc3\xb3 en la Copa Am\xc3\xa8rica 1995 dirigida per Daniel Passarella.'